Bernardo Corradi

Bernardo Corradi (s. 30. maaliskuuta 1976 Siena, Italia) on italialainen uransa lopettanut jalkapalloilija. 189 senttimetriä pitkän Corradin pelipaikka oli hyökkääjä.Bernardo Corradi National Football Teams -sivustolla 

Corradi pelasi urallaan Italiassa, Espanjassa, Englannissa ja Kanadassa. Italian pääsarjassa Serie A:ssa hän pelasi 246 ottelua ja teki 56 maalia edustaen Cagliaria, Chievoa, Laziota, Parmaa, Regginaa ja Udinesea. Corradi voitti Italian cupin kaudella 2003–2004 pelatessaan Laziossa. Italian toiseksi korkeimmalla sarjatasolla Serie B:ssä hän pelasi 69 ottelua ja teki 20 maalia edustaen Cagliaria, Fidelis Andriaa ja Chievoa.

Espanjassa Corradi pelasi kauden 2004–2005, jolloin hän edusti Valencia 21:ssa Primera Divisiónin ottelussa ja teki kolme maalia. Englannissa Corradi edusti Manchester Cityä kaudella 2006–2007 pelaten 25 Valioliigan ottelua, joissa hän teki kolme maalia. Corradi päätti uransa kanadalaisessa Montreal Impactissa, jossa hän pelasi kauden 2012.

Italian maajoukkueessa Corradi pelasi 13 A-maaottelua vuosina 2003–2004. Maaleja hän teki näissä otteluissa kaksi. Corradi kuului Italian joukkueeseen EM-kilpailuissa 2004 pelaten turnauksessa yhden ottelun.Italy in Euro 2004 – Most capped. football-lineups.com 

 Tilastot 
Ottelut ja maalit sarjoittain.
  Serie A: 246 (56)
  Serie B: 69 (20)
  Serie C1: 26 (5)
  Serie C2: 47 (7)
  Serie D: 31 (9)
  Primera División: 21 (3)
  Englannin Valioliiga: 25 (3)
 Major League Soccer: 11 (4)
 Yht. 476 (107)

 Lähteet 

Luokka:Italialaiset jalkapalloilijat
Luokka:Vuonna 1976 syntyneet
Luokka:Elävät henkilöt